Proračunski korisnik:**28411 GRADSKA GALERIJA STRIEGL**

NAZIV PROGRAMA: 1000 REDOVNA DJELATNOST

Planirana sredstva za provedbu: 241.917,00 €

Izvršena sredstva za provedbu: 222.611,40 €

Obrazloženje izvršenja programa:

Ponovnim otvorenjem obnovljene Holandske kuće Galerija je ponovo dobila svoj izložbeni prostor. Realizirani su svi predviđeni programi planirani za 2024. godinu, (izložbe, diskurzivni programi, radionice)

Ciljevi koji su ostvareni provedbom programa:

Približiti javnosti fundus Gradske galerije Striegl kao i opus Slave Striegla kroz izložbe, radionice i predavanja. Približiti građanima rad i djela umjetnika koji djeluju na našem području kao i različite oblike suvremene hrvatske umjetničke prakse te razvijanje međunarodnih suradnji. Uspostaviti što kvalitetniju suradnju s lokalnom zajednicom (usmjerenu svim dobnim skupinama) kao i obrazovnim institucijama na području grada Siska te postići što veću vidljivost galerijskih programa u lokalnom i državnom kontekstu.

Pokazatelji učinka:

Cilj programa kako izložbenog tako i izdavačkog je u potpunosti postignut.

Kompleksna izložbena prezentacija i kompleksna stručna obrada radova iz fundusa Gradske galerije Striegl zajedno s izložbenom i kataloškom prezentacijom novootkupljene građe, radova Milana Steinera te radova iz Zbirke Striegl koji čine sastavne segmente umjetničkog identiteta grada Siska, a svojim opusima čine i sastavni segment nacionalne povijesti umjetnosti, a opusi su im relativno nepoznati i nedovoljno valorizirani. Kontekstualizacijom, stručnom interpretacijom, prezentacijom teorijske i interaktivne pozadine doprinosimo jačanju kulturne ponude u gradu i nudimo publici programe koje do sada nisu imali priliku vidjeti u galerijskom prostoru. Razvijanjem izložbenih popratnih sadržaja kao što je digitalna obrada, snimanje i on-line dostupnost izložbenih sadržaja omogućit će se dostupnost programa i u virtualnom obliku te se svim programima izravno doprinosi kulturnoj rehabilitaciji grada u kojem su likovna i kulturna publika zapostavljane, a suvremeni kulturni diskurs nepostojeći.

Cilj nam je integriranje suvremenih oblika javnog djelovanja u kulturi s ostalim strukama koje se danas preklapaju s umjetničkom praksom.

Pokazatelji rezultata:

Normalno funkcioniranje ustanove. Uspješna suradnja s umjetnicima na lokalnoj razini i šire kroz realizirane programe i aktivnosti u 2024. godini. Produkcija novih umjetničkih radova, prilozi razvijanju inovativnosti u izložbenoj produkciji, prezentaciji, izdavaštvu te isticanje uloga galerije kao institucije u promicanju istraživanja i specifičnih oblika prezentacije i produkcije suvremenih umjetničkih djela, približavanje suvremene umjetnosti široj javnosti i različitim dobnim skupinama, razvijanje i unaprijeđivanje vizualne kulture.

NAZIV PROGRAMA:1004 INVESTICIJSKO ODRŽAVANJE I INVESTICIJE U KULTURI

Planirana sredstva za provedbu: 1.217.835,00 €

Izvršena sredstva za provedbu: 599.421,79 €

Obrazloženje izvršenja programa:

Radovi cjelovite i energetski učinkovite obnove na Kući Striegl u iznosu od 519.408,74 € izvršeni su sredstvima državnog proračuna i Fonda solidarnosti i 67.525,55 € sredstvima nadležnog proračuna.

Za Park skulptura Sisak nastavljeni su radovi na digitalizaciji u iznosu od 12.487,50 €– izrada web stranice.

Ciljevi koji su ostvareni provedbom programa:

Obnoviti Kuću Striegl, realizirati muzejsko-galerijski prostor za adekvatni smještaj i stalnu prezentaciju Zbirke Striegl i Zbirke Steiner.

Pokazatelji učinka:

Radovi cjelovite i energetski učinkovite te konstruktivne obnove Kuće Striegl se odvijaju po planu, za radove su osigurana sredstva iz Nacionalnog plana oporavka i otpornosti te državnog proračuna.

Pokazatelji rezultata:

Radovi na Kući Striegl teku prema planu sukladno dobivenim novčanim sredstvima za obnovu.